Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Mateo 20:1-34
20 “Pantu ubufumu bwa mu muulu bwaba kwati mwine we bala, uwafumine kacelocelo ku kufwaya ababomfi aba kubomba mwi bala lyakwe ilya myangashi.+2 Ilyo aumfwene na babomfi ukuti ali no kubalipila denari* umo pa bushiku bumo,+ abatumine mwi bala lyakwe ilya myangashi.3 Kabili ilyo afumine nalimo pe awala lyalenga butatu,+ amwene bambi abashakwete incito nabeminina pa maliketi;+4 kabili abebele ati, ‘Na imwe bene kabiyeni mwi bala lya myangashi, kabili ndemupeela amalipilo ayalingile.’5 Awe baliile. Alifumine na kabili nalimo pe awala lyalenga mutanda (6)+ ne lyalenga pabula (9)+ no kucita cimo cine.6 Pa kulekelesha, nalimo pe awala ilyalenga ikumi na limo (11),* alifumine no kusanga na bambi nabeminina, kabili abepwishe ati, ‘Nga cinshi mwiminine pano akasuba konse ukwabula incito?’7 Bamwaswike abati, ‘Pantu tapali uwa kutwingisha incito.’ Na o abebele ati, ‘Na imwe bene kabiyeni mwi bala lya myangashi.’+8 “Ilyo cali icungulo,+ umwine we bala lya myangashi aebele kapitao wakwe ati, ‘Ita ababomfi no kubalipila amalipilo yabo,+ ukutendekela pa ba kulekelesha no kwisafika pa ba ntanshi.’9 Ilyo abatendeke ukubomba pe awala lyalenga ikumi na limo (11) baishile, abapeele cila muntu denari umo.10 E ico ilyo aba ntanshi baishile, baletontonkenya ukuti alabapeela amalipilo ayengi; lelo na bo bene amalipilo abapeele ni denari umo.11 Awe ilyo bapokelele, batendeke ukuilishanya ku mwine we bala+12 abati, ‘Aba abalekelesha babombele fye iawala limo; lelo mwabapeela shimo shine na ifwe, fwe babombeshe akasuba konse no kupya ku kasuba!’13 Lelo ayaswike umo pali bena ati, ‘Mune, nshikulufyenye iyo. Bushe tatwacumfwana ati ndekulipila denari umo?+14 Senda denari obe, kabiye. Ndefwaya ukupeela uyu uwa kulekelesha denari umo wine nga iwe.+15 Bushe nshikwete insambu sha kucita ifyo ndefwaya ku fintu fyandi? Bushe napamo ni co waba ne linso ilibi+ e co wamfulilwa apo ine ndi muntu umusuma?’+16 E fyo na ba kulekelesha bakaba aba ntanshi, na ba ntanshi bakaba aba kulekelesha.”+17 Ilyo nomba inshita yapaleme iya kuya ku Yerusalemu, Yesu asendele abasambi+ ikumi na babili (12) ku mbali no kubeba mu nshila ati:18 “Namwishiba, tuleya ku Yerusalemu, kabili bali no kupeela Umwana wa muntu ku ntungulushi sha bashimapepo na bakalemba, kabili bakamupingwila ukufwa,+19 no kumupeela ku bena fyalo pa kuti bamupumye no kumufopaula no kumupoopela pa cimuti,+ kabili pa bushiku bwalenga shitatu akabuuka.”+20 E lyo nyina wa bana ba kwa Sebede+ aile kuli ena na bana bakwe, afukama no kumulomba fimo.+21 Na o amwipwishe ati: “Cinshi ulefwaya?” Kabili ayaswike ati: “Soseni ukuti aba bana bandi babili bakekale, umo ku kulyo kwenu na umbi ku kuso kwenu, mu bufumu bwenu.”+22 Na o Yesu atile: “Tamwishibe ifyo mulelomba. Bushe kuti mwanwa ifili muli kapu+ iyo nalanwenamo nomba line?” Bamwaswike abati: “Kuti twanwa.”23 Na o atile kuli bena: “Kwena mukanwa ifili muli kapu+ yandi, nomba ukwikala ku kulyo kwandi na ku kuso kwandi te ine mpeela, lelo abo Tata apekanishisha e bo bakapeela.”+24 Ilyo abasambi bambi ikumi (10) baumfwile ifi, bafuliilwe aba bwananyina babili.+25 Lelo Yesu, ilyo abetile, abebele ati: “Mwalishiba ukuti ishamfumu sha bena fyalo shiteka abantu bashiko kwati basha kabili intungulushi na sho shititikisha abo shitungulula.+26 Te fyo cifwile ukuba kuli imwe;+ lelo onse uufwaya ukuba umukalamba pali imwe, afwile ukulamubombela,+27 na onse uufwaya ukuba uwa ntanshi pali imwe, afwile ukuba umusha wenu.+28 Nge fyo no Mwana wa muntu taishile ukuti balemubombela, lelo aishile mu kubombela+ abantu no kupeela umweo wakwe icilubula pa kuti alubule abengi.”+29 Nomba ilyo balefuma mu Yeriko,+ ibumba ilikalamba lyalimukonkele.30 Kabili, moneni! impofu shibili shaikele mu mbali ya musebo. Ilyo shaumfwile ukuti Yesu alepita, shabilikishe ashiti: “Tubeleleniko uluse, mwe Shikulu, Mwana Davidi!”+31 Awe ibumba lyalishikalipile ukuti shitalale; lelo e lyo shacilile ukubilikisha ashiti: “Tubeleleniko uluse, mwe Shikulu, Mwana Davidi!”+32 E ico Yesu aliminine, ashiita ati: “Cinshi ico mulefwaya ukuti imucitile?”33 Shatile kuli ena: “Mwe Shikulu, shibuleni amenso yesu.”+34 Awe Yesu aumfwile uluse kabili ashikumishe pa menso.+ Na po pene shalitendeke ukumona, kabili shalimukonkele.+
bem_Latn bem_Latn ayr_Latn bem_Latn